b"\n_START_ARTICLE_\nViceadmiral (ZDA)\n_START_PARAGRAPH_\nViceadmiral (izvirno angle\xc5\xa1ko Vice admiral; okraj\xc5\xa1ava VADM) je vi\xc5\xa1ji voja\xc5\xa1ki \xc4\x8din v Vojni mornarici ZDA, Obalni stra\xc5\xbei ZDA, \xc4\x8castni\xc5\xa1kega korpusa Javne zdravstvene slu\xc5\xbebe ZDA, \xc4\x8castni\xc5\xa1kega korpusa Nacionalne oceanske in atmosferske administracije ZDA in Mornari\xc5\xa1ke slu\xc5\xbebe ZDA. Je trozvezdni \xc4\x8din z oznako O-9. Viceadmiral je nadrejen kontraadmiralu in podrejen admiralu. Ustreza mu \xc4\x8din generalporo\xc4\x8dnika v drugih uniformiranih slu\xc5\xbebah ZDA.\n_START_SECTION_\nZakonske omejitve\n_START_PARAGRAPH_\nZakonik ZDA izrecno dolo\xc4\x8da najve\xc4\x8dje \xc5\xa1tevilo viceadmiralov na aktivnem slu\xc5\xbeenju; trenutno je to omejeno na 160 admiralov Vojne mornarice ZDA, pri \xc4\x8demer ne sme ve\xc4\x8d kot 25% admiralov imeti ve\xc4\x8d kot dvozvezni \xc4\x8din. Nekateri od teh \xc4\x8dinov pa so pogojeni s polo\xc5\xbeajem. Tako je Glavni kirurg Vojne mornarice ZDA (Surgeon General of the United States Navy) viceadmiral. Vrhovni pravnik Vojne mornarice ZDA (Judge Advocate General of the Navy) mora imeti \xc4\x8din viceadmirala Vojne mornarice ZDA oz. generalporo\xc4\x8dnika Korpusa mornari\xc5\xa1ke pehote ZDA; Vrhovni kirurg ZDA (Surgeon General of the United States) je tudi viceadmiral v Public Health Service Commissioned Corps. V omejitveno kvoto pa ne sodijo \xc4\x8dastniki, ki delujejo na podro\xc4\x8dju obve\xc5\xa1\xc4\x8devalne dejavnosti, vklju\xc4\x8dno s namestnikom direktorja Centralne obve\xc5\xa1\xc4\x8devalne agencije. Predsednik ZDA lahko doda ve\xc4\x8d viceadmiralov k Vojni mornarici ZDA, \xc4\x8de zmanj\xc5\xa1a \xc5\xa1tevilo enakovrednih trozvezdnih \xc4\x8dastnikov iz drugih slu\xc5\xbeb Finally, all statutory limits may be waived at the President's discretion during time of war or national emergency."